Vaikka Puola onkin kuulunut EU-alueeseen vuodesta 2004 lähtien, on maassa edelleen käytössä oma valuutta, złoty. Isommissa kaupungeissa ja etenkin länsi- ja etelärajojen tuntumassa eurot käyvät maksuvälineinä monissa paikoissa, mutta złotyn käyttö tulee useimmiten edullisemmaksi. Korteilla maksu onnistuu kaupungeissa hyvin, mutta matkailijan on silti hyvä varata käyttöönsä jonkin verran käteistä rahaa.